**Konkursas viešųjų pirkimų specialisto pareigoms užimti**

Konkursą organizuojanti įstaiga – Kėdainių dailės mokykla, savivaldybės biudžetinė įstaiga.
Įstaigos buveinė – Paeismilgio g. 12A, 57247, Kėdainiai.
Įstaigos kodas – 191015575.

**Pareigybės grupė** – specialistai.

**Pareigybės lygis** – A2.

**Darbo sutartis –** neterminuota.

**Darbo krūvis** – 20 val./sav.

**Pareiginės algos koeficientas** – 0,67–1,26**.**

**Darbo pobūdis:**

Viešųjų pirkimų specialistas surenka informaciją apie planuojamus viešuosius pirkimus ir rengia bei direktoriui teikia tvirtinti einamųjų biudžetinių metų pirkimų planą, atsižvelgdamas į einamųjų metų faktines išlaidas ir kitų kalendorinių metų planuojamas biudžeto lėšas, ir esant poreikiui, nustatyta tvarka vykdo pirkimų plano tikslinimo procedūras, pagal pirkimų planą rengia numatomų vykdyti pirkimų suvestinę ir įstatymų nustatyta tvarka paskelbia; registruoja visus per kalendorinius metus mokyklos atliktus mažos vertės pirkimus, tvarko mokyklos vykdomų pirkimų dokumentų registrą; registruoja iš Centrinės perkančiosios organizacijos arba per ją (CPO) mokyklos per kalendorinius metus atliktus pirkimus, tvarko mokyklos vykdomų pirkimų iš arba per CPO dokumentus; atlieka tiekėjų pasiūlymų vertinimą ir palyginimą, nagrinėja tiekėjų pateiktas pretenzijas ir kartu su viešųjų pirkimo komisijos nariais priima sprendimus; Lietuvos Respublikos archyvų įstatymo ir Lietuvos Respublikos viešųjų pirkimų įstatymo nustatyta tvarka tvarko viešųjų pirkimų dokumentaciją ir rengia perdavimui į mokyklos archyvą; teikia su viešaisiais pirkimais susijusią informaciją viešuosius pirkimus kontroliuojančioms ir priežiūrą vykdančioms institucijoms, vadovaujantis Viešųjų pirkimų įstatymo bei kitų norminių aktų reikalavimais.

**Specialieji reikalavimai šias pareigas einančiam darbuotojui:**

1. Turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštąjį koleginį išsilavinimą su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija.

2. Turėti ne mažesnę kaip dviejų metų darbo patirtį viešųjų pirkimų organizavimo srityje.

3. Mokėti dirbti kompiuteriu: Microsoft Office, CVP IS, ECOCOST, CPO programiniais paketais, interneto naršyklėmis ir naudotis elektroniniu paštu.

4. Gebėti taisyklinga lietuvių kalba sklandžiai dėstyti mintis raštu ir žodžiu.

5. Būti susipažinęs su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais viešuosius pirkimus ir kitus klausimus, kurių žinojimas pagal kompetenciją reikalingas viešųjų pirkimų specialisto funkcijoms atlikti.

6. Gebėti valdyti, kaupti, sisteminti, apibendrinti informaciją ir rengti išvadas bei pasiūlymus.

7. Gebėti savarankiškai planuoti, organizuoti savo veiklą, dirbti komandoje, bendrauti su žmonėmis.

8. Žinoti raštvedybos taisyklių reikalavimus.

9. Būti nepriekaištingos reputacijos.

**Dokumentų pateikimo būdas: elektroniniu būdu (per VATIS Prašymų teikimo modulį).**

**Pretendentas privalo pateikti:**

1. Prašymą leisti dalyvauti konkurse.

2. Asmens tapatybę patvirtinantį dokumentą, išsilavinimą patvirtinančius dokumentus, kitus

dokumentus, patvirtinančius pretendento atitiktį kvalifikaciniams reikalavimams.

3. Gyvenimo aprašymą, parengtą *Europass CV* formatu lietuvių kalba.
4. Užpildytą pretendento anketą (Pretendento anketos formos pavyzdys patvirtintas 2017 m.

birželio 21 d. Lietuvos Respublikos Vyriausybės nutarimu Nr. 496, priedas Nr. 1).

**Kita informacija:**

1. Pretendentų dokumentai priimami 14 kalendorinių dienų po konkurso paskelbimo Valstybės tarnybos departamento interneto svetainėje bei interneto svetainėje www.daile.kedainiai.lm.lt.

2. Pateikiant pretendentų dokumentus kilus pagrįstų abejonių dėl pretendento atitikties konkurso skelbime nustatytiems kvalifikaciniams reikalavimams ir dėl pateiktų dokumentų patikslinimo ar papildymo, terminas gali būti pratęstas 5 kalendorinėms dienoms, jeigu pretendentai yra papildomai paklausiami dėl papildomų duomenų pateikimo.

3. Dokumentų originalai pateikiami atrankos dieną prieš pokalbį su pretendentu, sutikrinti su kopijomis grąžinami. Pretendentams, nepateikusiems visų nurodytų privalomų dokumentų, ar sutikrinant nustačius, kad pateikti dokumentų originalai neatitinka dokumentų kopijų, neleidžiama dalyvauti konkurse.

4. Pretendentų atrankos būdas – testas raštu bei pateiktų dokumentų analizė.

5. Kontaktiniai duomenys išsamesnei informacijai: tel. +370 (347) 53 349, mob. tel. +370 (615)18 524, el. p. kedainiudaile@gmail.com

***Skelbimas galioja: nuo 2024-04-24 iki 2024-05-09***